turjo4nis/wikipedia-bn-dump-20250701 huggingface dataset:
ক্যানন এভি-১

ক্যানন এভি-১ হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাইক্যাননের।  সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই।ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত।  এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।

যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।

এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।

তথ্যসূত্র

বহিঃসংযোগ

Canon Inc.
Canon AV-1 manual . Retrieved December 27, 2015.
 Canon AV-1 Camera at Photography of Malaysia

ক্যামেরা
এভি-১
হিবা নবাব

হিবা নবাব (জন্ম: ১৪ নভেম্বর ১৯৯৬) হচ্ছেন একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক তেরে শেহেরে ম্যায়-এ "আমায়া" চরিত্রে অভিনয় করেছেন, তার বিপরীতে ধ্রুব ভাণ্ডারী অভিনয় করেছেন। তিনি শিশু অভিনেত্রী হিসেবে বেশ কয়েকটি টেলিভিশন ধারাবাহিকে অভিনয় করেছেন, যার মধ্যে উল্লেখযোগ্য হলো: সাত ফেরে, লো হো গায়ি পূজা ইস ধর কি এবং শসসস... কোয়ি হ্যায়। তিনি চ্যানেল ভি ইন্ডিয়ার ক্রেজি স্টুপিড ইশক-এ অনুষ্কা আতওয়ালের চরিত্রে অভিনয় করেছেন। তিনি জি টিভিতে সম্প্রচারিত মেরি সাসু মা ধারাবাহিকে প্রধান চরিত্রে অভিনয় করেছেন। বর্তমানে তিনি সাব টিভিতে প্রচারিত এডিট ২ প্রোডাকশনের কমেডি ধারাবাহিক জিজাজি ছাদ পর হ্যায়-এ অভিনয় করছেন।

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ

 
 
 

জীবিত ব্যক্তি
১৯৯৬-এ জন্ম
উত্তরপ্রদেশের অভিনেত্রী
উত্তরপ্রদেশের নারী মডেল
বেরেলির ব্যক্তিত্ব
ভারতীয় শিশু অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
২১শ শতাব্দীর ভারতীয় অভিনেত্রী
বেরেলির ব্যক্তি
তিরুপতি বিমানবন্দর

তিরুপতি আন্তর্জাতিক বিমানবন্দর , (আইএটিএ: টিআইআর, আইসিএও: ভিওটিপি) ভারতের অন্ধ্রপ্রদেশ রাজ্যের তিরুপতি শহরতলী রেনগিন্টায় অবস্থিত একটি আন্তর্জাতিক বিমানবন্দর। বিমানবন্দরটি তিরুপতি থেকে ১৪ কিমি (৮.৭ মাইল) দূরে অবস্থিত এবং ভেঙ্কটেশ্বর মন্দির থেকে ৩৯ কিলোমিটার (২৪ মাইল) দূরে অবস্থিত। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৩ তম ও ভারতের ৪৩ তম ব্যস্ত বিমানবন্দর।

ইতিহাস
তিরুপতি বিমানবন্দর ১৯৭৬ সালে প্রতিষ্ঠিত হয়। তারপর ভারতের প্রধানমন্ত্রী পি. ভি. নারসীমহা রাও ১৯৯৩ সকলঘ  ₹১১ কোটি ১১ লাখ টাকা খরচে  একটি নতুন টার্মিনাল ভবন, রানওয়ে সম্প্রসারণ এবং একটি রেডিও টাওয়ারের ভিত্তি প্রস্তর স্থাপন করেন। সম্প্রসারিত বিমানবন্দরটি ১৯৯৯ সালে ভারতের তৎকালীন প্রধানমন্ত্রী অটল বিহারী বাজপেয়ী যাত্রী পরিবহনের জন্য খোলে দিয়েছিলেন।

গরুডা  টার্মিনাল 
গরুডা টার্মিনাল নামে একটি নতুন সমন্বিত টার্মিনাল গড়ে ১৬ হাজার ৫০০ মিটার (১৭৮,০০০ বর্গফুট) এলাকায় ১৭৫ কোটি (২৮ মিলিয়ন মার্কিন ডলার) মূল্যের অভ্যন্তরীণ টার্মিনালের সাথে নির্মিত হয়েছিল। টার্মিনালটি ৫০০ গার্হস্থ্য এবং ২০০ আন্তর্জাতিক যাত্রী একযোগে পরিচালনা করতে পারে। .  টার্মিনালটির ভিত্তি প্রস্তর স্থাপন করেছিলেন অক্টোবর ২০১০ সালে ভারতের তৎকালীন প্রধানমন্ত্রী  মনমোহন সিংহ।   ২০১২ সালে নির্মাণ শুরু হয়,  এবং ভারতের বর্তমান প্রধানমন্ত্রী নরেন্দ্র মোদীর মাধ্যমে টার্মিনাল উদ্বোধন করা হয় ২২ অক্টোবর ২০১৫ সালে।   তিরুপতি বিমানবন্দরটি ২০১৭ সালের জুন মাসে ভারত সরকারের দ্বারা একটি আন্তর্জাতিক বিমানবন্দর হিসাবে ঘোষণা করা হয়।

বিমান সংস্থা এবং গন্তব্যস্থল

দুর্ঘটনা এবং ঘটনা

১৭ সেপ্টেম্বর ২০১৩ সালে, স্পাইসজেট ফ্লাইট ১০৪৭, হায়দ্রাবাদ থেকে তিরুপতি পর্যন্ত নির্ধারিত ফ্লাইটে চালনা করে, টেকনিক্যাল বিষয়গুলির কারণে স্যান্ডিপিটের মধ্যে অবতরণ করে রানওয়ে বন্ধ করে। ফ্লাইটে থাকা ৬০ জন যাত্রী ছিলেন নিরাপদ। 

১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমাণ কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল। .

পুরস্কার এবং অর্জনসমূহ 
২০১৫-১৬ সালে রাজ্যের বার্ষিক এক্সিলেন্স অ্যাওয়ার্ডস বিভাগের আওতায় বিমানবন্দরটিকে সেরা পর্যটক বন্ধুত্বপূর্ণ বিমানবন্দর হিসেবে ভূষিত করা হয়।

তথ্যসূত্র

বহিঃসংযোগ

ভারতের বিমানবন্দর
২০১৫-এ অন্ধ্রপ্রদেশে প্রতিষ্ঠিত
অন্ধ্রপ্রদেশের বিমানবন্দর
২০১৫-এ প্রতিষ্ঠিত বিমানবন্দর
আতাউর রহমান খান কায়সার

আতাউর রহমান খান কায়সার (৭ সেপ্টেম্বর ১৯৪০ - ৯ অক্টোবর ২০১০) হলেন বাংলাদেশের একজন প্রখ্যাত রাজনীতিবিদ ও কূটনীতিবিদ। বাংলাদেশের স্বাধীনতা যুদ্ধের অন্যতম সংগঠক কায়সার ছিলেন পূর্ব পাকিস্তান জাতীয় পরিষদের সদস্য এবং বাংলাদেশ আওয়ামী লীগের সভাপতিমন্ডলীর অন্যতম প্রতিনিধি।

প্রাথমিক জীবন 
আতাউর রহমান ১৯৪০ সালের ৭ সেপ্টেম্বর তত্কালীণ ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) চট্টগ্রাম জেলার আনোয়ারার বারখাইন গ্রামে জন্মগ্রহণ করেন। তার মেয়ে ওয়াসিকা আয়শা খান বাংলাদেশ জাতীয় সংসদে সংরক্ষিত মহিলা আসনের একজন সদস্য।

শিক্ষাজীবন 
১৯৬৩ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ পাস করেন।

রাজনৈতিক জীবন 
তিনি ১৯৬৯ সালে চট্টগ্রামের রাজনীতিবিদ এম এ আজিজের হাত ধরে আওয়ামী লীগে যোগ দেন। তিনি ১৯৭০ সালে আনোয়ারা-বাঁশখালী-কুতুবদিয়া আসন থেকে এমএনএ নির্বাচিত হন। তিনি ১৯৯২, ১৯৯৭, ২০০২ ও ২০০৯ সালে গঠিত বাংলাদেশ আওয়ামী লীগের কেন্দ্রীয় কমিটির গুরুত্বপূর্ণ সদস্য ছিলেন। বাংলাদেশের স্বাধীনতার পর তিনি চট্টগ্রাম দক্ষিণ জেলা আওয়ামী লীগের সাধারণ সম্পাদক হন ও পরে কেন্দ্রীয় আওয়ামী লীগের অর্থসম্পাদক হিসেবে দায়িত্ব পালন করেন। ১৯৯৬ সালে বাংলাদেশ সরকার তাকে প্রথমে রাশিয়ায় এবং পরে দক্ষিণ কোরিয়ায় রাষ্ট্রদূত নিযুক্ত করে। তিনি ২০০২ সালে আওয়ামী লীগের কেন্দ্রীয় পরিষদ এর প্রেসিডিয়াম সদস্য নির্বাচিত হন।

মৃত্যু 
২০১০ সালের ২৮ আগস্ট কক্সবাজারে ওসমান সরোয়ার আলম চৌধুরীর অন্ত্যেষ্টিক্রিয়ায় অংশ নিয়ে চট্টগ্রাম ফেরার পথে চট্টগ্রাম-কক্সবাজার মহাসড়কের চকরিয়ায় সড়ক দুর্ঘটনায় গুরুতর আহত হন তিনি। কয়েকদিন চট্টগ্রাম মেডিকেল কলেজ হাসপাতালে চিকিৎসা দেওয়ার পর উন্নত চিকিৎসার জন্য তাকে সিঙ্গাপুরে পাঠানো হয়। এরপর সেপ্টেম্বরের মাঝামাঝি তাকে ঢাকায় এনে অ্যাপোলো হাসপাতালে চিকিৎসা দেওয়া হয় এবং পরে ৩ অক্টোবর তাকে আবারও চট্টগ্রাম মেডিকেল কলেজ হাসপাতালে ভর্তি করানো হয়। ২০১০ সালের ৯ অক্টোবর চট্টগ্রাম মেডিকেল কলেজ হাসপাতালে তার মৃত্যু হয়।

আরও দেখুন 
 গণপরিষদের সদস্যদের তালিকা

তথ্যসূত্র

বহিঃসংযোগ 
 আলোকিত মানুষ আতাউর রহমান খান কায়সার : একটি জীবন একটি ইতিহাস - সংক্ষিপ্ত জীবনী।

১৯৪০-এ জন্ম
২০১০-এ মৃত্যু
বাংলাদেশ আওয়ামী লীগের রাজনীতিবিদ
রাশিয়ায় বাংলাদেশের রাষ্ট্রদূত
দক্ষিণ কোরিয়ায় বাংলাদেশের রাষ্ট্রদূত
চট্টগ্রাম জেলার মুক্তিযোদ্ধা
চট্টগ্রাম জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশে সড়ক দুর্ঘটনায় মৃত্যু
২০শ শতাব্দীর বাঙালি
২১শ শতাব্দীর বাঙালি
বার্নপুর ক্রিকেট ক্লাব মাঠ

বার্নপুর ক্রিকেট ক্লাব মাঠ হল ভারতের পশ্চিমবঙ্গ রাজ্যের বার্ণপুরে অবস্থিত একটি বহুমুখী ক্রীড়াঙ্গন। এই মাঠে ফুটবল, ক্রিকেট ও অন্যান্য ম্যাচ আয়োজিত হয়। এটি প্রথম শ্রেণীর একটি ক্রিকেট স্টেডিয়াম। এখানে প্রথম শ্রেণীর ও ক-তালিকাভুক্ত যে ক্রিকেট ম্যাচগুলি আয়োজিত হয়েছিল, সেগুলি হল:

 মধ্য ক্ষেত্র ক্রিকেট দল বনাম পশ্চিম ক্ষেত্র ক্রিকেট দল, দেওধর ট্রফি ১৯৯৪/৯৫, ২৩ অক্টোবর, ১৯৯৪
 মধ্য ক্ষেত্র ক্রিকেট দল বনাম পশ্চিম ক্ষেত্র ক্রিকেট দল, দলীপ ট্রফি ১৯৯৪/৯৫, ২৫ অক্টোবর, ১৯৯৪

এরপর থেকে ২০০৪ সাল পর্যন্ত মাঠটি অন্যান্য খেলার জন্য ব্যবহৃত হয়।

তথ্যসূত্র

বহিঃসংযোগ 
 ক্রিকেটআর্কাইভ
 ক্রিকইনফো

ভারতের ক্রিকেট মাঠ
পশ্চিমবঙ্গের ক্রীড়াঙ্গন
পশ্চিমবঙ্গের ক্রিকেট মাঠ
১৯৯৪-এ পশ্চিমবঙ্গে প্রতিষ্ঠিত
ভারতের বিলুপ্ত ক্রিকেট মাঠ
পশ্চিম বর্ধমান জেলার ভবন ও স্থাপনা
আসানসোল
২০শ শতাব্দীতে ভারতের স্থাপত্য
দৈনিক সংবাদ (বাংলাদেশ)

দৈনিক সংবাদ বাংলাদেশ থেকে প্রকাশিত প্রাচীনতম দৈনিক পত্রিকাগুলোর একটি, যেটি ১৯৫১ সালের ১৭ মে তারিখে প্রথম প্রকাশিত হয়। বাংলাদেশের রাজধানী ঢাকা থেকে প্রকাশিত এই পত্রিকাটির বর্তমান প্রকাশক হিসাবে দায়িত্বে আছেন আলতামাস কবির।

ইতিহাস 
খায়রুল কবিরের সম্পাদনা ও নাসিরউদ্দিন আহমদ ব্যবস্থাপনায় ইস্ট পাকিস্তান প্রেস, ২৬৩ বংশাল রোড, ঢাকা থেকে ২ জ্যৈষ্ঠ ১৩৫৮ (১৭ মে ১৯৫১) তারিখে ২ আনা মূল্যের ৬ পৃষ্ঠার এই পত্রিকাটি প্রথম মুদ্রিত ও প্রকাশিত হয়।

মুক্তিযুদ্ধে অবদান 
পূর্ব পাকিস্তানের সকল প্রগতিশীল আন্দোলনের সঙ্গে এই পত্রিকাটি একাত্ম থাকায় এর দপ্তরে প্রায়শই পুলিশের অভিযান পরিচালিত হতো এবং পাকিস্তানি শাসকগোষ্ঠী বরাবরই এর প্রতি বিরূপ ছিল। ১৯৭১ সালের ২৫ মার্চ এই পত্রিকার প্রেস, মেশিনপত্র, অফিস আগুনে পুড়িয়ে দেওয়া হয়, যাতে একই সাথে নিহত হন সাংবাদিক শহীদ সাবের।

নিয়মিত আয়োজন 
দৈনিক সংবাদের নিয়মিত আয়োজনে রয়েছেঃ
প্রথম পাতা
শেষ পাতা
সম্পাদকীয়
বাংলাদেশ
জাতীয়
আন্তর্জাতিক
আইন ও বিচার
শিল্প ও বাণিজ্য
খেলা
বিনোদন ও সংস্কৃতি
বিজ্ঞান ও প্রযুক্তি
শিক্ষা
রাজনীতি
মতামত

আরও দেখুন 
 বাংলাদেশের সংবাদপত্রের তালিকা
 বাংলাদেশ সংবাদ সংস্থা
 ইউনাইটেড নিউজ অব বাংলাদেশ

তথ্যসূত্র

বহিঃসংযোগ 
 দৈনিক সংবাদ - বাংলাপিডিয়া হতে সংকলিত নিবন্ধ।
 সংবাদপত্র ও সাময়িকী - বাংলাপিডিয়া হতে সংকলিত নিবন্ধ।
 দৈনিক সংবাদ  - অফিসিয়াল ওয়েবসাইট।
 দৈনিক সংবাদ - ফেসবুক পাতা।

ঢাকার সংবাদপত্র
বাংলা ভাষার সংবাদপত্র
বাংলাদেশের সংবাদপত্র
১৯৫১-এ পূর্ব পাকিস্তানে প্রতিষ্ঠিত
১৯৫১-এ প্রতিষ্ঠিত প্রকাশনা
বাংলাদেশ থেকে প্রকাশিত বাংলা ভাষার সংবাদপত্র
বাংলাদেশে প্রকাশিত দৈনিক সংবাদপত্র
রাজভবন (মুম্বই)

মুম্বই রাজভবন হচ্ছে মহারাষ্ট্রের রাজ্যপালদের সরকারি বাসভবন। এটি মহারাষ্ট্রের রাজধানী মুম্বইয়ের মালবার পাহাড়ে অবস্থিত। এই রাজভবনটি সমুদ্রের পাশে গাছগাছালীর দ্বারা পরিবেষ্টিত অবস্থায়  অরণ্যানীর মধ্যে অবস্থান করছে। এই স্থানটিতে কিছু ঐতিহ্যবাহী বাংলো, বৃক্ষ, বৃহৎ চত্বর এবং সমুদ্র সৈকত রয়েছে।

মহারাষ্ট্রের বর্তমান রাজ্যপাল হলেন সি. বিদ্যাসাগর রাও।

ইতিহাস

এই সরকারি বাসভবনটি, ঐতিহাসিক বম্বে দুর্গেরই অংশবিশেষ, যা ব্রিটিশ রাজ সময়ে ১৭৫৭ সাল পর্যন্ত বম্বে রাজ্যপালদের বাসভবন হিসেবে ব্যবহৃত হত। তারপর রাজ্যপালদের বাসভবনকে এখান থেকে সরিয়ে এপোলো রোডের গ্রেট ওয়েস্টার্ন বিল্ডিংয়ে, অতঃপর ১৮৮৩ সালে শেষমেশ মালবারে স্থানান্তর করার পূর্বে পারেলে (বর্তমান হাফকিন ইনস্টিটিউট এলাকা) নিয়ে যাওয়া হয়।

আরো দেখুন
 ব্রিটিশ ভারত সাম্রাজ্যের সরকারি বাসভবন

তথ্যসূত্র

বহিঃসংযোগ
সরকারি ওয়েবসাইট

মুম্বইয়ের ভবন ও স্থাপনা
ভারতের রাজ্যপালদের বাসভবন
১৮৮৩-এ ভারতে প্রতিষ্ঠিত
রাজভবন (হরিয়াণা)

হরিয়ানা রাজভবন হচ্ছে চন্ডীগড়ের রাজ্যপালদের সরকারি বাসভবন। এটি হরিয়ানা রাজ্যের রাজধানী চণ্ডীগড়ে সুখনা হ্রদের সম্মুখে অবস্থিত। হরিয়ানার বর্তমান রাজ্যপাল হলেন শ্রী কাপ্তান সিংহ সোলাঙ্কি।

আরো দেখুন
 ব্রিটিশ ভারত সাম্রাজ্যের সরকারি বাসভবন

তথ্যসূত্র

বহিঃসংযোগ

চণ্ডীগড়ের ভবন ও স্থাপনা
ভারতের রাজ্যপালদের বাসভবন
হরিয়ানা সরকার
রাজভবন (হিমাচল প্রদেশ)

হিমাচল প্রদেশ রাজভবন যা পূর্বে ব্যারেন্স আদালত ছিল, হচ্ছে হিমাচল প্রদেশের রাজ্যপালদের সরকারি বাসভবন। এটি হিমাচল প্রদেশের রাজধানী শিমলায়  অবস্থিত।

ইতিহাস 
বর্তমান সময়ের রাজভবনটি পূর্বে ব্যারেন্স আদালত নামে পরিচিত ছিল। ১৯৭১ সালে হিমাচল যখন পূর্ণাঙ্গ প্রদেশ হিসেবে আত্মপ্রকাশ করে, তখন পিটারহোফ রাজভবন হিসেবে ব্যবহৃত হত। একটি অগ্নিকান্ডে ভবনটি ক্ষতিগ্রস্ত হবার পর, এই রাজভবনকে সরিয়ে ব্যারেন্স আদালত ভবনে নিয়ে আসা হয়।

ব্রিটিশ ভারতের প্রধান সেনাপতি এডওয়ার্ড ব্যারেন্স-এর নামানুসারে রাজভবনটির নামকরণ করা হয়। এটি একটি নব্য-টিউডর কাষ্ঠ-কাঠামোর ভবন।

আরো দেখুন
 ব্রিটিশ ভারত সাম্রাজ্যের সরকারি বাসভবন

তথ্যসূত্র

বহিঃসংযোগ

শিমলার ভবন ও স্থাপনা
ভারতের রাজ্যপালদের বাসভবন
নোলান গোল্ড

নোলান গোল্ড (জন্ম অক্টোবর ২৮, ১৯৯৮) একজন মার্কিন অভিনেতা। তিনি মার্কিন টেলিভিশন চ্যানেল এবিসিতে প্রচারিত জনপ্রিয় হাস্যরসমূলক ধারাবাহিক মডার্ণ ফ্যামিলি-এ "লুক ডানফি" চরিত্রের সর্ব কনিষ্ঠ সহোদর হিসেবে অভিনয় করার জন্য পরিচিত।

প্রাথমিক জীবন এবং শিক্ষা
গোল্ডের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি এঞ্জেলা এবং এডউইন গোল্ড দম্পতির সন্তান। তার বাবার সামরিক কর্মজীবনের কারণে, তার জন্মের কিছু কাল পরেই তাকে এবং তার পিতা-মাতাকে আলবানিয়ার ফিনিক্স শহরে চলে আসতে হয়েছিল। যখন গোল্ডের পাচঁ বছর পূর্ণ হয়, তখন তার পারিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসেন।  তার বড় ভাই, আইডান গোল্ড-ও একজন অভিনেতা।

যদিও, "মডার্ন ফ্যামিলি" ধারাবাহিকে তার চরিত্রটি মাঝে মধ্যে বোকাটে ধরনের হত, নোলান গোল্ড বিশ্বের সবচেয়ে বৃহৎতম এবং জনপ্রিয় বুদ্ধ্যঙ্কমূলক অলাভজনক সংস্থা মেনসা-এর একজন সদস্য, এবং ২০১২ সালের হিসাব অনুযায়ী, তিনি স্কুলে দ্রুততর ভাবে ১০ম গ্রেড অর্জন করেন।  তিনি জনপ্রিয় মার্কিন অনুষ্ঠান দ্য এলেন ডিজেনেরেস শো-তে নিদৃষ্ট করেন, তার  আইকিউতে স্কোরের পরিমাণ ১৫০। ২০১২ সালে গ্রীষ্মের সময় কালে, মাত্র ১৩ বছর বয়সে তিনি  সাধারণ শিক্ষা উন্নয়ন (গেড) পরীক্ষা দেবার মাধ্যমে হাই স্কুল থেকে স্নাতক করেন এবং তিনি বলেন, তিনি অনলাইনে ইন্টারনেট ভিত্তিক কলেজ কোর্স করবেন বলে আশা করছেন।

কর্মজীবন
গোল্ড মাত্র তিন বছর বয়সে বিজ্ঞাপনে অভিনয় করার মাধ্যমে তার অভিনয় কর্মজীবন শুরু করেন। তার সর্বশেষ অভিনীত চলচ্চিত্র সমূহে তিনি মূল ভূমিকায় অভিনয় করেন, সর্বশেষ চলচ্চিত্র গুলো হল ঘুল (যেটি মার্কিন লেখক ব্রায়ান কিন এর উপন্যাস অবলম্বনে তৈরী) এবং স্পেইস বুদ্দিস। 

২০১৪-১৫ সাল পযন্ত ধারাবাহিকের সিজনের হিসাবে, গোল্ড "মডার্ণ ফ্যামিলি" ধারাবাহিকে তার চরিত্রটিতে অভিনয় করার জন্য প্রতিটি পর্বের জন্য, $৭০,০০০ ডলারেরও বেশি অর্থ পেয়েছেন।  অন্যান্য টেলিভিশন ভূমিকার মধ্যে  ইলিভেন্থ আওয়ার এবং সপ্তাহের সেরা চলচ্চিত্র, সুইট নাথিং ইন মাই ইয়ার অন্যতম।

ব্যক্তিগত জীবন এবং আগ্রহ সমূহ
গোল্ড ডাবল ব্যাস এবং বানজো নামক দুটো বাদ্যযন্ত্র বাজাতে পারেন। তিনি তার প্রথম বানজো গ্রহণ করেন দ্য এলেন ডিজেনেরেস শো অনুষ্ঠানটিতে হাজির হওয়ার পরবর্তী কালে, এবং এর ফলে তিনি, তিনি ডিডজেরিডো এবং ম্যান্ডোলিন-এর মত বাদ্য যন্ত্র সমূহ বাজাতে শুরু করেন। এর পর যখন তিনি অনুষ্ঠানটিতে দ্বিতীয় বারের মত হাজির হন তখন তিনি ব্যাক্ত করেন যে, তিনি একটি থেরেমিন অথবা একটি সেতার কেনার কথা ভাবছেন।

চলচ্চিত্র সমূহ

তথ্যসূত্র

বহিঃসংযোগ

১৯৯৮-এ জন্ম
২১শ শতাব্দীর মার্কিন অভিনেতা
জর্জিয়ার অভিনেতা
মার্কিন শিশু অভিনেতা
মার্কিন চলচ্চিত্র শিশু অভিনেতা
নিউ ইয়র্ক শহরের অভিনেতা
মার্কিন টেলিভিশন অভিনেত্রী
জীবিত ব্যক্তি
মেনসান্স
কলাম্বাস, জর্জিয়ার অভিনেতা
জর্জিয়ার (মার্কিন যুক্তরাষ্ট্রের অঙ্গরাজ্য) অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
কারিশমা শর্মা

করিশমা লাল শর্মা (; জন্ম: ২২ ডিসেম্বর ১৯৯৩) হলেন একজন ভারতীয় টেলিভিশন অভিনেত্রী, যিনি বেশ কয়েকটি হিন্দি টেলিভিশন ধারাবাহিকে এবং কিছু কাব্যগ্রন্থ টেলিভিশন ধারাবাহিকের পর্বে অভিনয় করেছেন। তিনি পবিত্র রিশতা, পেয়ার তুনে কেয়া কিয়া, (সুহীনা চরিত্রে) ইয়ে হ্যায় মোহাব্বতে, লাভ বাই চান্স, আহট (৬ষ্ঠ আসর), এবং ফেয়ার ফাইলস: ডার কি সাচ্চি তাসবিরের মতো ধারাবাহিকে অভিনয় করেছেন। তিনি লাইফ সাহি হ্যায় নামে একটি ওয়েব সিরিজে একজন দাসীর চরিত্রে অভিনয় করেছেন। সম্প্রতি তিনি আল্ট বালাজীতে প্রচারিত ওয়েব সিরিজ রাগিণী এমএমএস: রিটার্নসে রাগিণীর চরিত্রে অভিনয় করেছেন।

অভিনয়ের তালিকা

টেলিভিশন

চলচ্চিত্র

ওয়েব সিরিজ

মিউজিক ভিডিও

তথ্যসূত্র

বহিঃসংযোগ

 
 
 

জীবিত ব্যক্তি
১৯৯৩-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
দিল্লির ব্যক্তি
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
মুম্বইয়ের অভিনেত্রী
ভারতীয় চলচ্চিত্র অভিনেত্রী
পাটনার ব্যক্তি
এলিস কমিশন রিপোর্ট

এলিস কমিশন রিপোর্ট হলো তৎকালীন পাকিস্তান সরকার কর্তৃক ১৯৫২ সালের ২১ ফেব্রুয়ারির ঘটনা তদন্তের গঠিত বিচার বিভাগীয় কমিটি কর্তৃক পেশকৃত প্রতিবেদন। এটি বাংলা ভাষা আন্দোলন সম্পর্কিত একমাত্র সরকারি ভাষ্য। এতে কেবলমাত্র ২১ ফেব্রুয়ারি তারিখের ঘটনার ১৮ মিনিট সময়কালের উপর তদন্ত করে প্রতিবেদন দেয়া হয়।

প্রস্তাবনা ও কমিশন গঠন 
১৯৫২ সালের ২১ ফেব্রুয়ারি তারিখের পর ২২ ফেব্রুয়ারি তারিখেও পুনরায় গুলি চালানো হলে রাজনৈতিক দলগুলোর পক্ষ থেকে তীব্র প্রতিক্রিয়া ব্যক্ত করে এই গুলিবর্ষণের ঘটনার নিরপেক্ষ ও সংশ্লিষ্ট পক্ষের অংশগ্রহণমূলক তদন্ত কমিশন গঠন করে দোষীদের উপযুক্ত বিচার দাবি করা হয়। ফলশ্রুতিতে ১৯৫২ সালের ১৩ মার্চ সরকার একটি ঘোষণা প্রদাণ করে কমিশন গঠনের বিষয়টি নিশ্চিত করেন এবং তাতে বলেন, ‘১৯৫২ সালের ২১ ফেব্রুয়ারি ঢাকায় যে গোলাগুলি হয়, মাননীয় প্রধান বিচারপতি কর্তৃক নির্ধারিত ঢাকা হাইকোর্টের একজন বিচারপতি কর্তৃক তার একটা তদন্ত হওয়া উচিত। এটি নিশ্চিত হওয়ার জন্য যে -
 পুলিশের গুলি করা অত্যাবশ্যকীয় ছিল কিনা।
 পরিস্থিতির বিবেচনায় পুলিশের শক্তি প্রয়োগ করা যথার্থ ছিল কিনা।’

ঘটনার পরস্পরায় প্রধান বিচারপতি তৎকালীন ঢাকা হাইকোর্টে কর্মরত বিচারপতি টমাস হোবার্ট এলিসকে নিয়ে ১৫ মার্চ ১৯৫২ তারিখে এক সদস্যবিশিষ্ট একটি তদন্ত কমিটি গঠন করে ঘটনাটি তদন্তের দায়িত্বে নিয়োজিত করেন এবং ১৭ মার্চ ১৯৫২ তারিখে সরকার পৃথক এক আদেশের মাধ্যমে বিচারপতি এলিসকে তদন্ত কাজ পরিচালনার নির্দেশ প্রদান করেন।

তদন্ত কার্য ও প্রতিবেদন পেশ 

১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন ১৯৫২ তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’

প্রতিক্রিয়া 
এই তদন্ত কমিশনের রিপোর্টটি সে সময়ের রাজনৈতিক ও ছাত্র সংগঠনসমূহ প্রত্যাখ্যান করে এবং এর সীমাবদ্ধতাসমূহ উল্লেখ করে সমসাময়িক পত্র-পত্রিকায় এ রিপোর্টের বিরূপ সমালোচনা করা হয়।

রিপোর্টভিত্তিক প্রকাশনা 

এলিস কমিশন রিপোর্ট নিয়ে পরবর্তীকালে স্বল্প পরিসরে কিছু গবেষণা কার্য পরিচালিত হয়। ভাষা আন্দোলনের একমাত্র সরকারি এই ভাষ্যটি বাংলায় অনুবাদ করেছে পড়াশোনাভিত্তিক সংগঠন রিডিং ক্লাব। ২০১৮ সালে তরুণ লেখক ও গবেষক রাশেদ রাহম একুশে ফেব্রুয়ারি ১৯৫২ : ছাত্র হত্যাকাণ্ড, এলিস কমিশন রিপোর্ট শিরোনামে একটি গবেষণা গ্রন্থ প্রকাশ করেছে।

আরও দেখুন 
 বাংলা ভাষা আন্দোলন।

তথ্যসূত্র

বহিঃসংযোগ 
 এলিস কমিশন রিপোর্ট

বাংলা ভাষা আন্দোলন
মানবাধিকার
কক্সবাজার জেলার শিক্ষাপ্রতিষ্ঠানের তালিকা

বাংলাদেশের কক্সবাজার জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)

বিশ্ববিদ্যালয় 
কক্সবাজার জেলায় "কক্সবাজার বিশ্ববিদ্যালয়" নামে একটি পাবলিক বিশ্ববিদ্যালয় স্থাপনের জন্য ৪ অক্টোবর ২০২৩ তারিখে UGC কর্তৃক সুপারিশ করা হয়েছে। বেসরকারি পর্যায়ে কক্সবাজার ইন্টারন্যাশনাল ইউনিভার্সিটি নামে একটি প্রাইভেট বিশ্ববিদ্যালয় রয়েছে।

মেডিকেল কলেজ

কলেজ

মাদ্রাসা

তথ্যসূত্র 

কক্সবাজার জেলা
জেলা অনুযায়ী বাংলাদেশের শিক্ষাপ্রতিষ্ঠানের তালিকা
হ্যারি ভেরেলেস্ট

হ্যারি ভেরেলেস্ট (১১ ফেব্রুয়ারি ১৭৩৪ - ২৪ অক্টোবর ১৭৮৫) হলেন ভারতে ব্রিটিশ শাসনামলের একজন প্রশাসক যিনি ১৭৬৭ সাল থেকে ১৭৬৯ সাল পর্যন্ত বাংলার গভর্নর হিসাবে দায়িত্ব পালন করেন।

আরও দেখুন 
 বাংলার গভর্নরদের তালিকা।

তথ্যসূত্র

বহিঃসংযোগ 

১৭৩৪-এ জন্ম
১৭৮৫-এ মৃত্যু
ভারতে ব্রিটিশ শাসন
ব্রিটিশ ভারতের প্রশাসক
ভারতের গভর্নর জেনারেল
ভারতবর্ষের বড়লাট
বেটলিংছিপ

বেটলিংছিপ, যা বেটালংছিপ, বেলিনছিপ এবং থাইড্বর নামেও পরিচিত, হচ্ছে জাম্পুই পাহাড়ের সর্বোচ্চ চূড়া। এটি ভারতের ত্রিপুরা রাজ্যে অবস্থিত।

ত্রিপুরার সর্বোচ্চ বিন্দু
৯৩০ মিটার উচ্চতায় অবস্থিত থাইড্বর হচ্ছে ত্রিপুরা রাজ্যের সর্বোচ্চ পর্বত শৃঙ্গ। এই পর্বত শৃঙ্গ থেকে আশপাশের মনোরম পরিবেশ দেখা যায়।

আরও দেখুন
ভারতের পর্বতের তালিকা
উচ্চতা অনুযায়ী পর্বতের তালিকা

তথ্যসূত্র

বহিঃসংযোগ
ভারতে বেটালংছিপ

ত্রিপুরার ভূমিরূপ
উত্তর ত্রিপুরা জেলা
ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
ওরুচুবান এবিচু

ওরুচুবান এবিচু(জাপানি:おるちゅばんエビちゅ, Oruchuban Ebichu) একটি জাপানি ধারাবাহিক মাঙ্গা। ইতোউ রিসা(伊藤理佐, Itou Risa) ১৯৯০ সালে এটি প্রথম লেখা শুরু করেন। এই কমিকস্ গিগা অ্যান্ড চান(Giga&chan) নামক সাপ্তাহিক পত্রিকায় ১৯৯০ থেকে ২০০৭ সাল পর্যন্ত প্রকাশিত হয়। ১৯৯৯ ফুটাবাসা প্রকাশনী মধ্যে ১৫ তানকোবোন ভলিউমে প্রকাশনা করা হয়েছিল। এটি অক্টোবরে ১৯৯৯ সালে জাপানি টিভি চ্যানেল ডাইরেক্ট টিভিতে (Direct TV) প্রচারিত হয়েছিল। এর গল্প হল গৃহশিক্ষক হ্যামস্টার ইবিচু এবং তার মূল জীবনের গল্প।

অন্য অক্ষরগুলি কৈনচী, মা কুন এবং মিস। হানবাটকি (প্রকৃত নাম ওয়াতনাবে), তাদের গোসজিনাসামের বন্ধু। কওনাচি গসজিনাসামের বন্ধু, কিন্তু তিনি অলস, বিচলিত, এবং তিনি pachinko এবং পরিতৃপ্তি চাই তিনি অন্য মহিলার সঙ্গে একটি ঘটনা অনেকবার ছিল, কিন্তু এবিচু পাওয়া। মা কুন আরও প্রেমিক এবং ইবিচুর অনুগামী। শ্রীমতি হানবাটাকি, গসজিনাসামের ভাল বন্ধু। কিন্তু সহজ এবং বিশ্বের বিষয় জানি না।

তথ্যসূত্র

বহিঃসংযোগ 
 Oruchuban Ebichu (TV) 
 Oruchuban Ebichu (manga) 
 Futabasha's Ebichu website 
 Gainax's Ebichu website 

মাঙ্গা ধারাবাহিক
অ্যানিমে ধারাবাহিক
মাঙ্গা ভিত্তিক অ্যানিমে ধারাবাহিক
সেইনেন মাঙ্গা
কাবুল নদী

কাবুল নদী (, , ), ক্লাসিকাল কোপেস , is a  দীর্ঘ নদী যা সাংলেখ রেঞ্জ এর হিন্দু কুশ পর্বতমালায় আফগানিস্তান এবং বাঁধিবার জিনিসপত্র মধ্যে সিন্ধু নদী এর কছে এ্যাটক, পাকিস্তান. এটি পূর্ব আফগানিস্তানের প্রধান নদী এবং উনাই পাস দ্বারা হেলমান্দ জলের অংশ থেকে আলাদা করা হয়।

ধারা 
কাবুল নদীটি কাবুলের শহরগুলি অতিবাহিত করে, পাকিস্তানে খাইবার পাখতুনখোয়াতে অতিবাহিত হওয়ার পূর্বে আফগানিস্তানে সুরজি এবং জালালাবাদ এর ২৫ কিলোমিটার (১৬মাইল) টোরখামে ডুরান্ড লাইন সীমান্তের উত্তরে। কাবুল নদীর প্রধান উপনদীগুলি হচ্ছে লোগার, পানজির, আলিংগার, কুনার, বার ও সোয়াত নদী।

তথ্যসূত্র

বহিঃসংযোগ 
 

আফগানিস্তানের নদী
এশিয়ার আন্তর্জাতিক নদী
পাকিস্তানের নদী
কাবুল
সরকারি জুবিলী উচ্চ বিদ্যালয়, সুনামগঞ্জ

সুনামগঞ্জ সরকারি জুবিলী উচ্চ বিদ্যালয় ১৮৮৭ ইংরেজি সনে স্থাপিত ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ । বিদ্যালয়ের উত্তরে সুরমা নদী,লঞ্চঘাট, দক্ষিণে রাজগোবিন্দ সরকারি প্রাথমিক বিদ্যালয়, সুনামগঞ্জ পৌরসভা, পূর্বে বালুর মাঠ(উক্ত বিদ্যালয়ের খেলার মাঠ),রিভারভিউ, পশ্চিমে সুনামগঞ্জ পৌর কলেজ অবস্থিত। সুনামগঞ্জ শহরের কেন্দ্রস্থলে, ডি,এস,রোডে সুরমা নদীর তীরে বিদ্যালয়টি অবস্থিত ।

নামকরণ 
স্থানীয় বিশিষ্ট ব্যক্তিদের ও তৎকালীন প্রশাসনের সহায়তায় ১৮৮৭ সালে এটি প্রতিষ্ঠিত হয়। সে বছর মহারাণী ভিক্টোরিয়ার সিংহাসন আরোহণের ৫০ বছর পূর্তি উপলক্ষে গোল্ডেন জুবিলী উদযাপিত হওয়ার কারণে স্কুলটির নামকরণে জুবিলী শব্দটি অন্তর্ভুক্ত হয়। সরকারি জুবিলী উচ্চ বিদ্যালয়কে সরকারিকরণ করা হয় ১৯২৮ সালে।

বিদ্যালয় পরিক্রমা
বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরি ভবনসহ ৫টি ভবন, দুটি হোস্টেল ও একটি পুকুর নিয়ে বিদ্যালয়টি ৬.৪৫ একর ভূমির উপর প্রতিষ্ঠিত। বাইরে মুসলিম ও হিন্দু ধর্মাবলম্বী ছাত্রদের জন্যে সমৃদ্ধ দুটি হোস্টেল ও একটি পুকুর। ইসলাম ধর্মাবলম্বী শিক্ষার্থীদের জন্যে রয়েছে প্রার্থনা কক্ষ। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। এর পাশে কিছুদিন আগে নতুন করে একটি বাস্কেটবল কোর্ট নির্মাণ করা হয়েছে। বিদ্যালয়ের পাশে রয়েছে উক্ত বিদ্যালয়ের খেলার মাঠ। মাধ্যমিক পর্যায়ে বিদ্যালয়টি বরাবরই সুনামগঞ্জ জেলায় শ্রেষ্ঠত্বের মর্যাদা অক্ষুণ্ন রেখে চলেছে।

শিক্ষা কার্যক্রম
সরকারি জুবিলী উচ্চ বিদ্যালয়ের প্রতিষ্ঠাকালিন প্রথম প্রধান শিক্ষক ছিলেন অশ্বিনী কুমার দে। বর্তমানে প্রধান শিক্ষকের দায়িত্বে আবু নোমান মো: শফিকুর রহমান প্রভাতী ও দিবা দুই শিফটে বিদ্যালয়ের শিক্ষা কার্যক্রম পরিচালনা করছেন। দুই শিফটের জন্য আলাদাভাবে দুজন সহকারী প্রধান শিক্ষক দায়িত্ব পালন করেন। শিক্ষকের পদ আছে ৫০টি। এখন ছাত্র সংখ্যা ১৯০০ জনের মতো। বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরিসহ পাঁচটি ভবন, বাইরে দুটি হোস্টেল ও একটি পুকুর। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। বিদ্যালয়ের সামনে রয়েছে একটি বাস্কেটবল কোর্ট। তাছাড়া একটি ব্যাটমিন্টন কোর্ট তৈরি করা হয়েছে।

কৃতিত্ব
সরকারি জুবিলী উচ্চ বিদ্যালয় ২০০৩ সালে জাতীয় পর্যায়ে শ্রেষ্ঠ মাধ্যমিক বিদ্যালয় নির্বাচিত হয়। ২০১১ তে শিশু একাডেমী আয়োজিত জ্ঞান জিজ্ঞাসা প্রতিযোগিতায় জাতীয় পর্যায়ে প্রথম হয়।  ২০১১ তে সিলেট শিক্ষা বোর্ডে ১০ম স্থান এবং ২০১২ তে ১৯তম স্থান অধিকার করে। ২০১১ সালে বিদ্যালয়ের একজন কাব স্কাউট ‘প্রধানমন্ত্রী’ এ্যাওয়ার্ড লাভ করে। তাছাড়া প্রতিবছর শিক্ষার্থীরা আঞ্চলিক ও জাতীয় পর্যায়ে ক্রীড়া ও সংস্কৃতিসহ বিভিন্ন প্রতিযোগিতায় অংশ নিয়ে কৃতিত্ব অর্জন করে আসছে। এসএসসি পরীক্ষা ২০২২ এ জেলায় প্রথম স্থান অর্জন করে।

তথ্যসূত্র 

সুনামগঞ্জ জেলার বিদ্যালয়
বাংলাদেশের উচ্চ বিদ্যালয়
১৮৮৭-এ ব্রিটিশ ভারতে প্রতিষ্ঠিত
৫|নাহিদ আহমদ
খুলনা সরকারি মহিলা কলেজ

খুলনা সরকারি মহিলা কলেজ (পূর্বনাম: রাজেন্দ্র কুমার মহিলা কলেজ) খুলনার একটি সরকারি মহাবিদ্যালয়। এখান থেকে উচ্চ মাধ্যমিক স্কুল সার্টিফিকেট দেওয়া হয়, ডিগ্রী পাস কোর্স,সম্মান কোর্স এবং এছাড়াও ২ বছর মাস্টার কোর্স।  এটি খুলনার সবচেয়ে প্রাচীনতম মহিলা কলেজ।

ইতিহাস
খুলনা সরকারি মহিলা কলেজ ১৮ ই জুলাই ১৯৪০ সালে প্রতিষ্ঠিত হয় ইন্টারমিডিয়েট কলেজ হিসেবে রায় বাহাদুর মহেন্দ্র কুমার ঘোষের হাতে রাজেন্দ্র কুমার মহিলা কলেজ। তারপর ১৯৬৪ সালে, যোগ করা হয়  ডিগ্রী (পাস) এবং অনার্স কোর্স।

উপলব্ধ কোর্স
 উচ্চ মাধ্যমিক
 বিজ্ঞান 
 মানবিক
 ব্যবসায় শিক্ষা
ব্যাচেলর ডিগ্রি (পাস) কোর্স
 বিএ (পাস)
 বিএসএস (পাস)
 বিএসসি (পাস)
 বিবিএস (পাস)
 ব্যাচেলর ডিগ্রি অনার্স কোর্স
 বাংলা
 ইংরেজি
 ইতিহাস
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান 
 অর্থনীতি
 অ্যাকাউন্টিং
 পদার্থবিদ্যা
 রসায়ন
 উদ্ভিদবিদ্যা 
 প্রাণীবিদ্যা
 গণিত
 মাস্টার্স ফাইনাল কোর্স
 বাংলা
 ইংরেজি
 ইতিহাস
 দর্শন
 রাষ্ট্রবিজ্ঞান 
 অর্থনীতি
মাস্টার্স প্রিলিমিনারি কোর্স
 অর্থনীতি

তথ্যসূত্র

বহিঃসংযোগ 

খুলনার বিশ্ববিদ্যালয় ও কলেজ

১৯৪০-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৪০-এ ব্রিটিশ ভারতে প্রতিষ্ঠিত
বিএনসিসি-এর সুন্দরবন রেজিমেন্টের ইউনিট